**ТЕХНИЧКА СПЕЦИФИКАЦИЈА – ПАРТИЈА 1**

**1. Врста услуга**

Предмет јавне набавке број 0006/2021 су услуге:набавка услуге фиксне и мобилне телефоније. Предмет Партије 1 је набавка услуге фиксне телефоније.

**2. Техничка спецификација**

Услуга фиксне телефоније обухвата јавне говорне услугe и подразумева пружање услуга преко стандардних телефонских прикључака и ISDN приступа телефонске комуникације у пословним просторијама Наручиоца.

**3. Опис услуга**

Услуге морају да се реализују у складу са основним захтевима и условима Наручиоца:

* Постојећа нумерација свих прикључака и нумерација пролазног бирања треба да буде задржана;
* Понуђач мора довести кабал до централе **(**централа Наручиоца: **Panasonic KX-TDA200)**;
* Понуђена услуга мора подржавати телефонску централу Наручиоца;
* Опрему неопходну за коришћење услуге обезбеђује изабрани понуђач, што ће Наручилац потврдити записником о примопредаји. Изабрани понуђач се обавезује да изврши техничку припрему и обезбеди услове за прикључење опреме неопходне за коришћење услуге у року од седам дана од дана обавештавања од стране Наручиоца, као и одржавање телефонске мреже. Изабрани понуђач неће наплатити увођење услуге;
* Заузећа и позиви на које није одговорено се не тарифирају;
* Обрачун се врши према јединственим ценама: за разговоре унутар мрежне групе, за разговоре између мрежних група и за разговоре ка мобилној телефонији;
* Успостава везе, као и позиви сервисних бројева изабраног оператера су бесплатни;
* Позиви специјалним службама су бесплатни (полиција, хитна помоћ, ватрогасци...);
* Услуге међународног телефонског саобраћаја које нису обухваћене у понуди вршиће се према важећем ценовнику изабраног понуђача;
* Понуђене цене су фиксне у динарском износу за време трајања уговорног периода;
* Услуге морају бити омогућене непрекидно у току 24 сата, 7 дана у недељи;
* У случају промене постојећег оператера којег тренутно користи Наручилац, изабрани понуђач ће извршити бесплатно пренос постојећих корисничких бројева;
* Прекид у саобраћају због промене оператера не сме бити дужи од једног дана;
* Наручилац задржава право одступања од наведених количина, као и право да прикључке пресели на другу локацију;
* Изабрани понуђач је обавезан да обезбеди пресељење опреме без промене телефонских бројева и без додатних трошкова поновног заснивања услуге у случају да дође до пресељења Наручиоца на нову адресу у току важења уговора;
* Изабрани понуђач је у обавези да обезбеди везу без сметњи- шумова;
* Закључивање уговора на период од 12 месеци.

Изабрани понуђач се обавезује да за свако неслагање или оспоравање дуговања, на које Наручилац укаже у року од 8 дана од пријема фактуре, обезбеди релевантне информације, и у зависности од њих, изврши потребне корекције фактуре.

Понуђачи који имају намеру да учествују у предметном поступку јавне набавке за Партију 1, могу обићи локацију Наручиоца, ради увида у постојећи телекомуникациони систем и инфраструктуру.

Увид се може извршити сваког радног дана, почев од момента објављивања предметне јавне набавке на Порталу јавних набавки, а најкасније до 3 дана која претходе дану за подношење и отварање понуда.

**Количина**

Наручилац поседује **25 аналогних бројева и један ISDN базни** (базни ISDN може бити конвертован у аналогни број).

* Аналогни телефонски прикључци су:
* 381113398510,
* 381113398774,
* 381113398832,
* 381113398653,
* 381113398354,
* 381113398392,
* 381113398484,
* 381113398455,
* 381113398607,
* 381113398506,
* 381113398644,
* 381113398379,
* 381113398814,
* 381113398780,
* 381113398545,
* 381113398629,
* 381113398828,
* 381113398830,
* 381113398809,
* 381113398825,
* 381113398243,
* 381113398772,
* 381113398750,
* 381113398900,
* 381113398550.
* ISDN базни број
* 381113035047.

Изабрани понуђач је у обавези да обезбеди прикључак до централе Наручиоца.

**4. Место извршења услуге**

Адреса инсталације: Развојна агенција Србије, Кнеза Милоша број 12, Београд.

Наручилац планира да почетак важења уговора о јавној набавци за Партију 1 са изабраним понуђачем буде 01.07.2021. године, односно након истека трајања уговора који Наручилац има већ закључен по спроведеној јавној набавци у 2020. години, чији предмет је истоврстан предмету ове јавне набавке.

**5. Гаранција квалитета**

Услуге које су предмет јавне набавке морају у погледу квалитета задовољавати важеће стандарде и испуњавати услове и захтеве из спецификације који су прописани конкурсном документацијом, a што понуђач потврђује достављањем обрасца понуде.

**6. Начин спровођења контроле квалитета**

Контрола испоручених услуга се врши од стране стручне службе Наручиоца.

Гаранција на пружене услуге мора трајати колико износи период трајања уговора што понуђач потврђује достављањем обрасца понуде.

У случају утврђених недостатака у квалитету и обиму извршене услуге, изабрани понуђач је дужан да од момента усмене или писмене пријаве рекламације, отклони евентуалне недостатке.

**7. Време успостављања услуге**

Време успостављања услуге, представља период од закључења уговора до тренутка активирања услуга од стране изабраног понуђача.

**8. Стандард квалитета**

Понуђач је дужан да услугу која је предмет набавке пружа у складу са Правилником о параметрима квалитета јавно доступних електронских комуникационих услуга и спровођењу контроле обављања делатности електронских комуникација („Сл. гласник РС“, бр. 73/2011 и 3/2014), што потврђује достављањем обрасца понуде.

**9. Начин подношења приговора и решавања рекламације**

На начин подношења приговора и поступања по истом за обавезе проистекле из уговора закљученог након спроведеног поступка предметне јавне набавке примењиваће се одредбе Закона о електронским комуникацијама („Сл. гласник РС“, бр. 44/2010, 60/2013 - одлука УС, 62/2014 и 95/2018-др.закон).

**10. Коришћење патента и одговорност за повреду заштићених права интелектуалне својине трећих лица**

Накнаду за коришћење патената, као и одговорност за повреду заштићених права интелектуалне својине трећих лица сноси изабрани понуђач.